CELEX: 32014R0460
Language: lt
Date: 2014-05-05 00:00:00
Title: 2014 m. gegužės 5 d. Komisijos reglamentas (ES) Nr. 460/2014, kuriuo dėl veikliosios medžiagos ciflutrino patvirtinimo galiojimo pabaigos datos iš dalies keičiamas Reglamentas (ES) Nr. 823/2012  Tekstas svarbus EEE

6.5.2014   
            
            
               LT
            
            
               Europos Sąjungos oficialusis leidinys
            
            
               L 133/51
            
         KOMISIJOS REGLAMENTAS (ES) Nr. 460/2014
   2014 m. gegužės 5 d.
   kuriuo dėl veikliosios medžiagos ciflutrino patvirtinimo galiojimo pabaigos datos iš dalies keičiamas Reglamentas (ES) Nr. 823/2012
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. spalio 21 d. Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką ir panaikinantį Tarybos direktyvas 79/117/EEB ir 91/414/EEB (1), ypač į jo 17 straipsnio antrą pastraipą,
   kadangi:
   
               (1)
            
            
               Komisijos reglamentu (ES) Nr. 823/2012 (2) veikliosios medžiagos ciflutrino patvirtinimo galiojimo pabaiga, nustatyta Komisijos įgyvendinimo reglamentu (ES) Nr. 540/2011 (3), atidėta iki 2016 m. spalio 31 d., kad pareiškėjai galėtų prieš trejus metus pateikti pranešimą, kurio reikalaujama Reglamento (EB) Nr. 1107/2009 15 straipsnio 1 dalyje;
            
         
               (2)
            
            
               paraiškų dėl veikliosios medžiagos ciflutrino patvirtinimo galiojimo atnaujinimo, kurios atitiktų pranešimo prieš trejus metus reikalavimą, nepateikta;
            
         
               (3)
            
            
               kadangi tokių paraiškų nepateikta, tikslinga nustatyti kuo ankstesnę galiojimo pabaigos datą po pradinės galiojimo pabaigos datos, kuri nustatyta prieš priimant Reglamentą (ES) Nr. 823/2012;
            
         
               (4)
            
            
               todėl Reglamentas (ES) Nr. 823/2012 turėtų būti atitinkamai iš dalies pakeistas;
            
         
               (5)
            
            
               šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (ES) Nr. 823/2012 pakeitimai
   Reglamento (ES) Nr. 823/2012 1 straipsnis iš dalies keičiamas taip:
   
               1)
            
            
               2 punktas pakeičiamas taip:
               
                           „2.
                        
                        
                           2016 m. spalio 31 d. – dėl veikliųjų medžiagų deltametrino (įrašas Nr. 40), 2,4-DB (įrašas Nr. 47), beta-ciflutrino (įrašas Nr. 48), iprodiono (įrašas Nr. 50), maleino hidrazido (įrašas Nr. 52), flurtamono (įrašas Nr. 64), flufenaceto (įrašas Nr. 65), jodsulfurono (įrašas Nr. 66), p-dimetenamido (įrašas Nr. 67), pikoksistrobino (įrašas Nr. 68), fostiazato (įrašas Nr. 69), siltiofamo (įrašas Nr. 70) ir Coniothyrium minitans (padermė CON/M/91–08 (DSM 9660)) (įrašas Nr. 71);“;
                        
                     
         
               2)
            
            
               įterpiamas 5 punktas:
               
                           „5.
                        
                        
                           2014 m. balandžio 30 d. – dėl veikliosios medžiagos ciflutrino (įrašas Nr. 49).“
                        
                     
         2 straipsnis
   Įsigaliojimas
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2014 m. gegužės 5 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 309, 2009 11 24, p. 1.
   
      (2)  2012 m. rugsėjo 14 d. Komisijos reglamentas (ES) Nr. 823/2012, kuriuo dėl veikliųjų medžiagų 2,4-DB, benzenkarboksirūgšties, beta-ciflutrino, etilkarfentrazono, Coniothyrium minitans (padermė CON/M/91–08 (DSM 9660)), ciazofamido, ciflutrino, deltametrino, p-dimetenamido, etofumezato, etoksisulfurono, fenamidono, flazasulfurono, flufenaceto, flurtamono, foramsulfurono, fostiazato, imazamokso, jodsulfurono, iprodiono, izoksaflutolo, linurono, maleino hidrazido, mekopropo, mekopropo-P, mezosulfurono, mezotriono, oksadiargilo, oksasulfurono, pendimetalino, pikoksistrobino, propikonazolo, propinebo, propoksikarbazono, propizamido, piraklostrobino, siltiofamo, trifloksistrobino, varfarino ir zoksamido patvirtinimo galiojimo pabaigos datų nukrypstama nuo Įgyvendinimo reglamento (ES) Nr. 540/2011 (OL L 250, 2012 9 15, p. 13).
   
      (3)  2011 m. gegužės 25 d. Komisijos įgyvendinimo reglamentas (ES) Nr. 540/2011, kuriuo dėl patvirtintų veikliųjų medžiagų sąrašo įgyvendinamas Europos Parlamento ir Tarybos reglamentas (EB) Nr. 1107/2009 (OL L 153, 2011 6 11, p. 1).